### Resume

Valgsekretariatet foreslår at flytte valgstedet på [adresse] til den nærliggende hal [adresse]. ([adresse]) Baggrunden er, at de eksisterende valglokaler på [adresse] har fået ny anvendelse efter sommerferien. Valgsekretariatet indstiller på den baggrund, at valglokalet flyttes til den nærliggende hal Center Thyregod ([adresse]). Det vil desuden forbedre tilgængeligheden til valglokalet og parkeringsforholdene for vælgerne.

### Sagsfremstilling

Valgsekretariatet har modtaget henvendelse fra Thyregod Skole med ønske om flytning af valgstedet i [adresse]. Skolen har tidligere stillet deres aula og et tilhørende køkken til rådighed som valglokaler. I forbindelse med det nye skoleår har skolen dog ændret sin indretning og dermed også deres anvendelse af valglokalerne. Således anvendes både aula og køkken nu af skolens SFO. Det betyder, at skolen benytter lokalerne fra tidlig morgen til sen eftermiddag, hvor børnene både møder ind før skolestart og opholder sig efter skolestart.

Når der gennemføres valg, kræver det, at valglokalerne er ledige minimum 3 dage. Det skyldes, at dagen før valget bruges til opsætning af valgbokse mm. Dagen efter valget bruges til at nedtage valgmateriellet. Samlet set skal Thyregod Skole finde nye lokaler til deres SFO-børn i minimum 3 dage ved afholdelse af valg, hvilket er en markant forstyrrelse af skolens dagligdag.

Valgsekretariatet har på den baggrund undersøgt muligheden for at flytte valgstedet til den nærliggende hal Center Thyregod ([adresse]). Hallen ligger centralt i [adresse] lige ved siden af skolen, som det fremgår af nedenstående kort, hvor der med blåt er markeret det eksisterende valgsted og parkering, og med rødt forslaget til nyt valgsted og parkering:

![](data:image/png;base64...)

Her vil valget kunne afholdes i deres multisal, som er et lyst lokale med rigelig plads til valgborde, valgbokse mv. Hallen vil desuden kunne stille et særskilt mødelokale til rådighed, hvor de tilforordnede kan spise deres mad og holde pause.

Hvis valgstedet flyttes til [adresse], vil det betyde en forbedring af tilgængelighed til valgstedet. Døren til valglokalet har et trin på ca. 10 cm, hvortil der vil blive etableret en rampe. I det hidtidige valgsted på skolen skulle vælgerne ned af en trappe med 3 trin eller en rampe. Endvidere vil en flytning af valgstedet forbedre parkeringsforholdene, idet der er 2 store parkeringspladser ved hallen, og der kan etableres handicapparkering direkte ud for valglokalet. I dag er parkeringspladsen ved skolen ofte optaget, hvilket gør det svært for vælgerne at finde parkeringsplads.

Hvis valgbestyrelsen godkender, at valgstedet flyttes til [adresse], vil der blive lavet en ekstra indsats for at orientere vælgerne i [adresse] om flytningen. Det drejer sig om information via lokale kanaler samt tydelige skiltning på både det gamle og nye valgsted.

### Historik

Beslutning fra Valgbestyrelsen 17. august 2022 pkt. 1:

Anbefales.

Beslutning fra Økonomiudvalget, 17. august 2022, pkt. 154:

Anbefales.

Fraværende: Kenneth Schultz.

### Beslutning

Byrådet godkendte at behandle den udsendte tillægsdagsorden.

Godkendt.

Fraværende: Kenneth Schultz, i stedet mødte Carla Toft

Fraværende: Jean Møller, istedet mødte Benny Andersen

Fraværende: Steven Petersen, i stedet mødte Arne Holm